Data was extracted from:https://www.infomed.co.il/drugs/brotizolam-bondormin/

המומחים של
Info
med
מסבירים:
ברוטיזולאם הוא חומר פעיל הנמצא בתרופות בשם
בונדורמין
ברוטיזולאם טבע. ברוטיזולאם שייך למשפחת הבנזודיאזפינים, קבוצת תרופות שמרגיעות ומשרות שינה.
יעיל לטיפול ב:
ברוטיזולאם (בונדורמין) משמש בעיקר לטיפול ב
הפרעות שינה
. כיוון שברוטיזולאם פועל רק מעט שעות, הוא גורם לפחות עייפות וכבדות לאחר שמתעוררים משינה בהשוואה לתרופות אחרות מקבוצה זו. התרופה אינה מטפלת בגורם להפרעות השינה.
הנחיות חשובות:
השימוש בברוטיזולאם (בונדורמין) מחייב זהירות רבה, כי התרופה גורמת לישנוניות וטשטוש. עליך להקפיד על מעקב רפואי צמוד, בגלל שנטילה קבועה של ברוטיזולאם (בונדורמין) לאורך זמן עלולה לגרום להתמכרות (תלות) פיזית ופסיכולוגית, ולירידה ביעילות התרופה (סבילות). הטיפול נועד לתקופות זמן קצרות בלבד, ככל האפשר ויש לקיים פגישות מעקב תקופתיות. לעתים, שימוש ממושך בתרופה עלול לגרום לשינויים בדפוסי התנהגות ומחשבות טורדניות.
דווחו מקרים של שימוש לרעה בבנזודיאזפינים.
חוויה של שכחה לאחר נטילת התרופה מחייבת פנייה לרופא.
במקרים בהם קיים דיכאון חמור או חרדה, הטיפול בברוטיזולאם עלול להגדיל את הסיכון לפיתוח מחשבות לפגיעה עצמית או מחשבות אובדניות. יש לעדכן בכך את הרופא, ולהיות תחת מעקב צמוד של הרופא.
בנוסף, יש לעדכן את הרופא אם יש לך אחת מהמחלות הבאות: בעיות חמורות במערכת הנשימה כמו
אסתמה
, בעיות עיניים כמו גלאוקומה, מחלות הפוגעות בפעילות תקינה של הכבד או הכליות ומערכת השתן.
השימוש בתרופה זו עם תרופות ממשפחת האופיואידים, תרופות אחרות המדכאות את מערכת העצבים המרכזית (כולל סמים, או אלכוהול) עלולה לגרום לישנוניות עמוקה, קשיי נשימה, תרדמת ומוות.
מתי אסור להשתמש בתרופה:
אין להשתמש בברוטיזולאם (בונדורמין) במקרים הבאים:
-רגישות לברוטיזולאם, בנזודיאזפינים אחרים או למרכיבים אחרים בתרופה.
-אם את בהריון או מניקה.
-אם יש לך בעיות חמורות במערכת הנשימה או
תסמונת הפסקת נשימה בשינה
(sleep apnoea).
-אם חלה פגיעה חמורה בתפקוד הכבד שלך.
-אם פיתחת מחלה בשם מיאסטניה גרביס.
-עבר של תלות בתרופות, סמים לא חוקיים או אלכוהול. |
- מצב של הרעלת אלכוהול, כדורי שינה, משככי כאבים אופיואידים או תרופות פסיכיאטריות.
-ברוטיזולאם (בונדורמין) אינו מיועד לילדים ונוער מתחת לגיל 18.
מידע על התרופה
אופן נטילת התרופה
טבליות. אין ללעוס, אך ניתן לחצות את הטבליה או להמיסה מתחת ללשון.
תדירות וזמן נטילה
בדרך כלל, נוטלים ברוטיזולאם (בונדורמין) פעם ביום לפני השינה, על קיבה ריקה.
טווח המינון
0.25 מ"ג ביום. אין לעבור על המנה המומלצת.
תחילת ההשפעה
30-60 דקות.
משך ההשפעה
30-60 דקות.
מנה שנשכחה
אם שוכחים לקחת את התרופה להשראת שינה ולא נרדמים, לקחת כשנזכרים.
הפסקת התרופה
אם לוקחים ברוטיזולאם (בונדורמין) פחות משבועיים, ניתן להפסיקה בביטחון כאשר אין בה צורך יותר.
אם התרופה נלקחה תקופה ממושכת יותר, יש להיוועץ ברופא. הפסקת טיפול פתאומית עלולה לגרום לחזרת הסימפטומים, חזרה או החמרה של בעיות השינה, ולתופעות גמילה הכוללות: מתח, עצבנות, בלבול, רעד, נדודי שינה, כאבי בטן, הקאות, בחילות, זיעה, עוויתות והתכווצויות וכאבי שרירים. נדרשת הפחתה הדרגתית במינון התרופה, המותאמת באופן אישי על ידי הרופא.
מינון עודף
אם מבחינים בתסמינים מיוחדים, או אם נלקחה מנה עודפת גדולה או קיים חשד להרעלת בנזודיאזפינים, יש לפנות לטיפול רפואי דחוף או לחדר מיון. תסמיני מינון יתר עשויים לכלול נמנום, בלבול, עייפות. במקרים חמורים עלולים להופיע ליקויים בקואורדינציה, ירידה במתח השרירים, תת לחץ דם, דיכוי נשימתי, קומה (מצב נדיר) ומוות (נדיר מאוד).
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
יש לקחת את ברוטיזולאם (בונדורמין) על קיבה ריקה עם חצי כוס מים.
אין לשתות מיץ אשכוליות בעת הטיפול.
אלכוהול
אין לשתות יין ומשקאות חריפים בזמן הטיפול בתרופה. שימוש באלכוהול בעת הטיפול בברוטיזולאם עלול לגרום בין השאר לטשטוש, ישנוניות ופגיעה בריכוז.
נהיגה
השימוש בתרופה עלול להשפיע על יכולת התגובה, גם בשימוש בהתאם להוראות הרופא, ובכך לפגוע ביכולת הנהיגה. תיתכן פגיעה בערנות, ביכולת הריכוז ובתפקוד השרירים (במיוחד כאשר משך השינה אינו מספיק, או בשילוב עם תרופות המדכאות את מערכת העצבים המרכזית או בשילוב עם אלכוהול). במקרים אלה- אין לנהוג, ובכל מקרה- יש להיזהר בנהיגה
הריון
אין להשתמש בהריון. במקרה הריון, חשד להריון או תכנונו- יש לפנות לרופא לקבלת ייעוץ.
תינוקות שנולדים לאמהות שנטלו בנזודיאזפינים לתקופה ממושכת במהלך ההריון, עלולים לפתח תלות פיזית, לחוות תסמיני גמילה לאחר הלידה. כמו כן ייתכן דיכוי נשימתי ביילודים.
קיים סיכון נמוך לפגיעה בהתפתחות העובר בשימוש בבנזודיאזפינים בשלבי הריון מוקדמים.
הנקה
אין להניק בזמן טיפול בתרופה זו
תינוקות וילדים
התרופה אינה מיועדת לילדים ומתבגרים מתחת לגיל 18. לא נחקרו יעילות ובטיחות בקבוצת גיל זו.
קשישים
שימוש זהיר ובמינון מופחת. מומלץ להישמר בעת ההליכה, כיון שהתרופה פוגמת בערנות ולעתים בתיאום תנועות הגוף, ומשום כך, קיים חשש לנפילות.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת כבד, מחלת מערכת הנשימה
התמכרות לאלכוהול, סמים לא חוקיים
התמכרות לתרופות
נטילת תרופות אחרות
טיפול עכשווי בברוטיזולאם
דיכאון או מחשבות אובדניות, גם בעבר
סיכון ממנת יתר
בינוני
סיכון מפיתוח תלות
בינוני
תופעות לוואי
תופעות הלוואי השכיחות: כאב ראש, תחושת סחרור, הפרעות במערכת העיכול.
תופעות לוואי לא שכיחות: סיוטים, דיכאון, שינויים במצב הרוח, חרדה, תלות בתרופה, הפרעות רגשיות, שינויים התנהגותיים, אי שקט, שינויים בחשק המיני, סחרחורת, טשטוש, עייפות, חוסר קואורדינציה וליקוי בתיאום תנועות הגוף, הפרעות זיכרון, הפרעות בראיה, הפרעות בכבד, יובש בפה, תגובות עוריות, חולשת שרירים, תופעות גמילה וחזרה או החמרה של בעיות השינה לאחר הפסקת התרופה, נמנום במשך היום, עצבנות, עליה בסיכון לתאונות ונפילות.
תופעות הלוואי של ברוטיזולאם (בונדורמין) המופיעות במיוחד בתחילת הטיפול קשורות להשפעותיה על מערכת העצבים המרכזית: ירידה בערנות,
עייפות,
ישנוניות במשך היום,  כאב ראש, תרדמה וסחרחורת, חולשת שרירים, חוסר קואורדינציה, הפרעות ראיה, פוחתות בדרך כלל לאחר ימים מספר.
יתכן ודיכאון שקדם לטיפול בברוטיזולאם, יתגלה במהלך הטיפול. יש לפנות לרופא.
יש להיזהר מנפילות, כי ברוטיזולאם (בונדורמין) עלול לפגום בערנות ובשיווי משקל, במיוחד בקרב קשישים.
במקרים הבאים יש לפנות לטיפול רפואי מיידי:
הופעת מחשבות טורדניות בלתי רגילות, אי שקט, עצבנות, תוקפנות, הזיות, סיוטים, נדודי שינה, פסיכוזות, בלבול, שינויים בדפוסי התנהגות הרגילים ובמיוחד קשישים.
שינוי במצב רוח, בלבול, אפאתיה, דיכאון, הפרעות זיכרון, הפרעות בדיבור, יובש בפה, צלצולים באוזנים, ליקוי בתיאום תנועות הגוף, הפרעות במתן שתן, שינויים בחשק המיני, שינויים בקצב לב ולחץ דם, הפרעות בתפקודי כבד או צהבת, חולשת שרירים, הפרעות בראיה, פריחה, גרד.
פרטי תגובה עם תרופות אחרות
יש לעדכן רופא/ רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
שילוב ברוטיזולאם (בונדורמין) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
תרופות המשפיעות על מערכת העצבים המרכזית (תרופות להרגעה, לשינה, לדיכאון, או לחרדה, לפרקינסון או אפילפסיה, אנטי-היסטמינים, חומרים מרדימים לניתוח, משככי כאב נרקוטיים, כולל אלכוהול) - עלול להיגרם דיכוי מוגבר של מערכת העצבים,  ותרופות להרפיית שרירים - עלולות להגביר את השפעות המטשטשות של ברוטיזולאם.  תיתכן עליה בהשפעה של הרפיית שרירים.
אופיואידים- משככי כאבים חזקים , תחליפי סם, ותרופות מסוימות לשיעול- שימוש בו זמני עם ברוטיזולאם מעלה את הסיכון לישנוניות, קשיי נשימה, תרדמת ואף מוות. לכן יש לשקול בכובד ראש שילוב זה. שימוש במשככי כאבים חזקים מקבוצת האופיואידים, בו זמנית עם ברוטיזולאם, עלול להגביר את תחושת האופוריה ולהאיץ תלות.
תרופות לטיפול בסוכרת ולחץ דם גבוה, תרופות לטיפול בבעיות בלב, כמו דיגוקסין, הורמונים- יש להיזהר בשימוש בתרופות אלה בשילוב עם ברוטיזולאם בשל אפשרות להשפעה הדדית.
תרופות העלולות לגרום לעליה בהשפעת ברוטיזולאם: תרופות נגד פטריות מקבוצת האזולים- כמו איטרקונאזול, קטוקונאזול. אנטיביוטיקה מקבוצת המקרולידים- כמו קלריתרומיצין, אריתרומיצין. מעכבי פרוטאז- כמו אינדינאביר, נלפינויר, ריטונאביר. סימטידין , אסטמיזול, מדכאי מערכת החיסון- כמו ציקלוספורין, סירולימוס, טקרולימוס. חוסמי תעלות סידן, תרופות נגד מלריה- כמו מפלוקווין והלופנטרין. מידזולאם, פימוזיד, סילדנפיל, תרופות להורדת כולסטרול מקבוצת הסטטינים- כמו אטורבסטטין, לובסטטין, סימבסטטין. סטרואידים- כמו אתניל אסטרדיול. טמוקסיפן, טרפנדין.
תרופות העלולות לגרום לירידה בהשפעת ברוטיזולאם: קרבמזפין, אפאבירנז, היפריקום, נויראפין, פנוברביטאל, פניטואין, פרימידון, ריפאבוטין, ריפאמפיצין.
יש להודיע לרופא על נטילת תרופות אחרות בזמן שימוש בברוטיזולאם (בונדורמין).
השפעת שימוש ממושך
שימוש ממושך בברוטיזולאם (בונדורמין) מחייב בדיקות תפקוד הכבד ועלול להביא לירידה בהשפעתה, ככל שהגוף מסתגל. בנוסף, ברוטיזולאם עלול לגרום לתלות ולהתפתחות תופעות גמילה אם רוצים להפסיק את השימוש בו.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא